text: [{"text_idx": "#000002", "text": "\u201dLi\u0301til neisti kann seta eld a\u0301 ein sto\u0301ran sko\u0301gv\u201d Ja\u0301kupsbr\u00e6v kapittul 3."}, {"text_idx": "#000004", "text": "Ti\u0301verri hevur hetta gj\u00f8gnum ti\u0301\u00f0irnar ikki alti\u0301\u00f0 eydnast so v\u00e6l allasta\u00f0ni. Ti\u0301 man gamli a\u0301postulin, Ja\u0301kup, bru\u0301ka eitt heilt kapittul at skriva um or\u00f0 okkara, sum kunnu spilla og oy\u00f0ileggja."}, {"text_idx": "#000006", "text": "Solei\u00f0is kunnu tvey or\u00f0 sum slatur og sleyg, eisini i\u0301birta li\u0301vsvarandi o\u0301semju og klandur, i\u00f0spja\u00f0ist millum fj\u00f8ld av menniskjum."}, {"text_idx": "#000008", "text": "\u201dTeskan og slatur eru oftast o\u0301satt,\u201d sigur or\u00f0ataki\u00f0. S\u00f8ga er um konu, sum streyk hu\u0301sanna millum vi\u00f0 sleygi\u00f0 og slatri. Ein dagin var hon komin a\u0301 ga\u0301tt hja\u0301 a\u00f0rari konu i\u0301 bygdin. Ta\u00f0 vo\u0301ru ikki v\u00f8kur or\u00f0, hon hev\u00f0i at siga um si\u0301na grannkonu. Konan, i\u00f0 hon var komin at vitja fo\u0301r u\u0301t i\u0301 gongina, lat seg i\u0301 frakkan og seg\u00f0i: \u201dHatta, sum tu\u0301 fortelur, ljo\u0301\u00f0ar so o\u0301hugnaligt og syrgiligt, at nu\u0301 fara vit ba\u0301\u00f0ar beinanvegin oman at tosa vi\u00f0 hasa ney\u00f0ars konu, so kunnu vit kanska hja\u0301lpa henni burtur u\u0301r ti\u0301 st\u00f8\u00f0u, hon er komin i\u0301!\u201d Ta\u0301 m\u00e6lti hin vitjandi: \u201dNei nei, eg veit einki, eg hoyri bara at tey siga ta\u00f0!\u201d. \u201dTey!\u201d, svara\u00f0i hin, \u201dso lati eg meg bara u\u0301r aftur frakkanum.\u201d"}, {"text_idx": "#000010", "text": "Um vit ikki hava okkurt gott at siga, skulu vit tiga. Besti ha\u0301ttur at liva i\u0301 fri\u00f0i vi\u00f0 onnur menniskju, er at koma s\u00e6r uttan um sli\u0301kt, ja, i\u0301 onkrum f\u00f8ri hava minst m\u00f8guligt vi\u00f0 tey at gera. Vit kunnu royna at gera okkurt gott fyri onnur, ella siga okkurt gott og satt um tey; ta\u00f0 ny\u0301tist ikki at vera ta\u00f0 \u00f8giliga sto\u0301ra. Hetta vil geva okkum ta\u00f0 sta\u00f0i\u00f0 at liva i\u0301, sum vit kundu hugsa okkum."}, {"text_idx": "#000011", "text": "Ta\u00f0 vil ikki siga, at so er alt gott, at so er alt r\u00e6tt, sum vit gera ella siga. Vittra\u00f0ka \u00f8ll skeivt i\u0301 li\u0301vinum. Eg og tu\u0301 eiga eisini at r\u00e6tta ta\u00f0 skeiva, sum vit sja\u0301lv gera, og ikki go\u0301\u00f0taka ta\u00f0; ikki seta dygdir i\u0301 okkara lastir. Ta\u00f0 vil heldur ikki siga, at so skulu vit alti\u0301\u00f0 tiga. Vit eiga eisini a\u0301 r\u00e6ttan ha\u0301tt, at vi\u0301sa a\u0301 o\u0301r\u00e6ttvi\u0301si og a\u0301 ta\u00f0 skeiva, sum fer fram i\u0301 heiminum."}, {"text_idx": "#000012", "text": "Um vit minnast til at siga ta\u00f0 go\u0301\u00f0a um fo\u0301lk her a\u0301 j\u00f8r\u00f0ini, so vilja vit eisini l\u00e6ttari minnast til at siga ta\u00f0 go\u0301\u00f0a um okkara skapara i\u0301 himlinum og bo\u00f0a um hann. Hann, sum hevur givi\u00f0 okkum li\u0301vi\u00f0 og alt ta\u00f0, i\u00f0 ger li\u0301vi\u00f0 vert at liva so leingi vit eru her."}, {"text_idx": "#000018", "text": "Toskur a\u0301 F\u00f8royabanka \u2013 hvar er hann komin fra\u0301?"}]